	FO-02-03-004
	TETTYE FORRÁSHÁZ Zrt.
	Iktatószám: xx-xx-xx-xx/K-1/2026

	Vállalkozási szerződés



Mely létrejött egyrészről a

	Név:
	TETTYE FORRÁSHÁZ Zrt.

	Székhely:
	7634 Pécs, Nyugati ipari út 8.

	Cégjegyzékszám:
	02-10-060354

	Nyilvántartó cégbíróság: 
	Pécsi Törvényszék Cégbírósága

	Adószám:
	14925889-2-02

	Bankszámlaszám:
	10402427-00027647-00000004 K&H Bank Zrt.

	Telefon:
	72/421-700

	Képviseli:
	dr. Bodnár Imre – Igazgatóság elnöke

	Kapcsolattartó:
	Varga Róbert


Megrendelő (a továbbiakban: Megrendelő), másrészről a(z)

	Név:
	
	

	Székhely:
	
	

	Levelezési cím és ügyintézés:
	
	

	Cégjegyzékszám:
	
	

	Nyilvántartó cégbíróság:
	
	

	Adószám:
	
	

	Bankszámlaszám:
	
	

	Telefon:
	
	

	Képviseli:
	
	

	Kapcsolattartó: 
	
	


Vállalkozó (a továbbiakban: Vállalkozó) együttesen Felek között, az alulírott helyen és napon, az alábbi feltételek mellett.

1.
Előzmények:

1.1.
Megrendelő pályázati felhívás keretein belül, eljárást indított „Kővágószőlős szennyvízvezeték hálózat DN 300-as főgyűjtőcsatorna csőhíd rekonstrukció” tárgyában, mely eljárás kapcsán eredményt hirdetett. A felhívás dokumentumaiban foglaltaknak megfelelően Megrendelő a nyertes ajánlatadóval Vállalkozási szerződést köt fent nevezett tárgyú munka megvalósítására.
2.
A szerződés tárgya:
2.1.
A Megrendelő megrendeli, a Vállalkozó pedig elvállalja a TETTYE FORRÁSHÁZ Zrt. üzemeltetésében lévő Kővágószőlős 755, 0274/2, 0274/1 és 0247 hrsz.-n húzódó DN 300-as szennyvízvezeték részét képező csőhíd rekonstrukcióját, a HIDRO-CONSULTING Kft. által készített Kiviteli tervdokumentációban és a Pályázati felhívásban előírt követelményeknek megfelelően. A Vállalkozó kijelenti, hogy a feladatot megismerte és a munkákat a tőle elvárható gondossággal és szakértelemmel az 2. számú mellékletben részletezett árajánlat szerinti elvégzi.
A szerződés elválaszthatatlan részét képezi a Kivitelezési tervdokumentáció, a Pályázati felhívás (különös tekintettel az előírt megrendelői követelményekre és kivitelezői feladatokra), továbbá a Vállalkozó által a terv megvalósítására adott tételes árajánlat, melynek műszaki tartalmától eltérni csak a Megrendelővel való előzetes egyeztetés esetén lehetséges. A felmerülő pótmunka elszámolására Megrendelő általi, a pótmunka elvégzése előtti műszaki és pénzügyi elfogadása esetén van lehetőség.
2.2.
Vállalkozó köteles a vállalkozói tevékenység tárgyát e szerződésben és a jogszabályokban meghatározott tartalommal a vállalkozási szerződés szerinti kötbérmentes határidőkön belül Megrendelőnek teljesíteni. A Vállalkozó köteles a Megrendelőt haladéktalanul értesíteni minden olyan körülményről, amelynek a szerződés teljesítésére kihatása lehet.

2.3.
Felek rögzítik, hogy a Vállalkozó a tevékenység végzésének feltételeit úgy köteles megszervezni, hogy biztosítsa a tevékenység biztonságos, szakszerű, gazdaságos és határidőre történő befejezését. Felek rögzítik, hogy a Vállalkozó az e szerződés szerinti feladatok ellátása során más közreműködését (alvállalkozó) is igénybe veheti. A Vállalkozó az általa igénybe vett alvállalkozó tevékenységéért úgy felel, mintha maga járt volna el. A Megrendelő ebben az esetben is mindvégig a Vállalkozóval áll szerződéses kapcsolatban.
Szerződéskötés időpontjában ismert alvállalkozó(k)


megnevezése:

adószáma:

elérhetősége:

képviseletre jogosult személye:

3.
A Vállalkozási díj és költségviselés:

3.1.
Vállalkozó a 2. pontban megjelölt munkáért e szerződésben meghatározott feladatok elvégzésére …………...,- Ft + ÁFA, azaz ………….. forint plusz általános forgalmi adó összegű vállalkozási díj illeti meg. Szerződő Felek az általános forgalmi adó fizetése tekintetében a mindenkori ÁFA törvény szabályaival összhangban járnak el.

3.2.
Felek rögzítik, hogy a vállalkozási díj tartalmazza az esetlegesen igénybe vett alvállakozó(k) minden költségét is.

3.3.
Számla kiállítására Vállalkozó a munka Megrendelő általi elfogadását – teljesítésigazolás aláírását– követően jogosult. Megrendelő a műszaki átadás - átvételi eljárás sikeres lezárását követő 5 (öt) munkanapon belül teljesítési igazolást állít ki. Amennyiben a teljesítés szerződésszerű volt, úgy Vállalkozó jogosult számla kiállítására. Felek rögzítik, hogy a számla melléklete a teljesítési igazolás, és azon kötelező feltüntetni a szerződés számát.

3.4.
A Vállalkozó által kiállított számla kiegyenlítése, annak Megrendelő által történő kézhezvételét követő 30 (harminc) napon belül, a Vállalkozó ……. Banknál vezetett …………………………………….. számú bankszámlájára történő átutalással történik. Késedelmes fizetés esetén Megrendelő késedelmi kamatot köteles fizetni. A késedelmi kamat mértékének meghatározása a Polgári Törvénykönyvről szóló 2013. évi V. törvény (a továbbiakban: Ptk.) 6:155. § szerint történik.

3.5.
A Vállalkozó a számlát a Megrendelő székhelyére címezve köteles kiállítani és 1 (egy) példányban megküldeni. Ha a Vállalkozó nem a Szerződés szerint állítja ki a számlát, a Megrendelő jogosult a számlát az annak kézhezvételétől számított 5 (öt) munkanapon belül visszaküldeni, és a számla kiegyenlítését megtagadni anélkül, hogy késedelembe esne. Ebben az esetben a Vállalkozó nem jogosult a Szerződés további teljesítését felfüggeszteni vagy megszüntetni. A számla visszaküldése esetén a Vállalkozó köteles a számlát ismételten kiállítani úgy, hogy a számla keltének napja nem lehet korábbi, mint a Vállalkozó által a nem szerződésszerűen kiállított számla Megrendelő általi visszaküldésének napja.
4.
A teljesítési határidő, a munkaterület átadás-átvétele:

4.1.
A Felek között a vállalkozási jogviszony a jelen Szerződésben foglalt tartalommal a Szerződés hatálybalépésének napjától - azaz az aláírás napjától, nem egy időben történő aláírás esetén a későbbi aláírás naptól - áll fenn. Felek megállapodnak és rögzítik, hogy a teljesítési határidő legkésőbb …………….. napja.
4.2. 
Megrendelő a munkaterületet munkavégzésre alkalmas állapotban a munkaterület átadási határidejére a Vállalkozónak átadja.
A munkaterület átadás-átvétel összehívása a szerződés aláírását követő 10 munkanapon belül Megrendelő feladata, és erről átadás - átvételi jegyzőkönyvet kell felvenni. A munka befejezését követően Vállalkozó a művet szintén átadás-átvételi eljárás keretében köteles átadni. Az átvételi eljárás során felek kötelesek jegyzőkönyvet felvenni az elvégzett munkák vonatkozásában, továbbá elvégzik azon szokásos vizsgálatokat, amelyek a teljesítés szerződésszerűségének megállapításához szükségesek.

A műszaki átadás - átvételi eljárást Vállalkozó hívja össze a kivitelezés készre-jelentését követő 8 napon belül. 

A Megrendelő az átvételt kizárólag olyan hiba vagy hiányosság esetén jogosult megtagadni, amely a rendeltetésszerű használatot akadályozza.
Az átadás-átvétel tényét és az esetleges hibákat a felek átadás-átvételi jegyzőkönyvben rögzítik. A Vállalkozó a jegyzőkönyvbe felvett hiányosságokat köteles saját költségén a lehető legrövidebb időn belül, de legkésőbb az átadás-átvételtől számított 10 naptári napon belül pótolni, a hibákat kijavítani.

A kivitelezés olyan hibáját vagy hiányosságát, amelynek elhárítását a Vállalkozó megfelelő határidőben vállalja, a Felek a határidő megjelölésével feltüntetik az átadás-átvételi jegyzőkönyvben. A hiba vagy hiányosság elhárításáig a Megrendelő jogosult a vállalkozási díj arányos részét visszatartani.



A sikeres átadás-átvétel feltételei a következők:
· a Kivitelezési munka szerződésszerű megvalósítása,

· az előírt szabványoknak, specifikációknak és a műszaki követelményeknek való megfelelés,

· a Kivitelezési eredményeként létrejött, a létesítmény fenntartásához, műszaki nyilvántartásba vételéhez és működéséhez szükséges alábbi magyar nyelvű jegyzőkönyvek és műszaki dokumentációk átadása:

· kivitelezési és megvalósulási dokumentáció,

· 2 pld. Minősítési és Mintavételi Tervétben foglaltaknak megfelelően elvégzett vizsgálatok (tömörségi, szabványossági stb.), mérések jegyzőkönyvei, 
· az építési-bontási hulladék tárolására, elszállítására vonatkozó hulladék-nyilvántartó lap,

· felelős műszaki vezetői nyilatkozat,

· 1 pld. kivitelezői szabványossági nyilatkozat,

· minőségi tanúsítások 1 pld.-ban (építész, gépész),

· beépített anyagokra vonatkozó mű- és anyagbizonylatok 1 pld.-ban,

· jogszabály által előírt teljesítmény-nyilatkozatok.
5. A Felek jogai és kötelezettségei:
5.1.
Megrendelő kötelezettséget vállal arra, hogy a Vállalkozónak időben a rendelkezésére bocsátja mindazokat az információkat és dokumentumokat, amelyek a megrendelés szerződésszerű és határidőben történő teljesítéséhez ésszerű mértékben szükségesek. A Megrendelő köteles folyamatosan tájékoztatni a Vállalkozót minden általa a megrendeléssel kapcsolatban tudomására jutott tényről és bekövetkező változásról. A Vállalkozó a munka szakszerű és határidőre történő elvégzéséért, tájékoztatási, figyelmeztetési kötelezettségének betartásáért felelős, ezek elmulasztásából, illetve az általa szolgáltatott anyag alkalmatlanságából származó hibákért felelősséggel tartozik.
5.2.
Vállalkozó a Megrendelő utasítása szerint köteles eljárni. Az utasítás nem terjedhet ki a tevékenység megszervezésére, és nem teheti a teljesítést terhesebbé. Ha a Megrendelő célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát. Vállalkozó biztosítja a vállalkozási tevékenység személyi és tárgyi feltételeit.
5.3.
Megrendelő jogosult a tevékenységet és a felhasználásra kerülő anyagot bármikor ellenőrizni. Vállalkozó nem mentesül a szerződésszegés jogkövetkezményei alól amiatt, hogy a Megrendelő a Vállalkozó tevékenységét nem vagy nem megfelelően ellenőrizte.
5.3.
A Vállalkozó köteles elvégezni a vállalkozási szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (többletmunka).

5.4.
A pótmunka a vállalkozói díjon kívüli külön elszámolás tárgyát képezi, amely pótmunkákat a Megrendelő írásban előzetesen egyeztetetten az(ok) költségvonzatát megismerve rendeli meg.
5.5. 
Vállalkozó kizárólag a terveknek és a vonatkozó szabványoknak megfelelő minőségű, Megrendelő által jóváhagyott anyagokat jogosult beépíteni a kivitelezés során. Vállalkozó köteles továbbá a vonatkozó magyar jogszabályokat, hatósági előírásokat és szabványokat betartani és a szükséges teljesítmény-nyilatkozatokat beszerezni.
6.
Kapcsolattartás:
6.1.
A Vállalkozó részről a szerződéssel összefüggő kapcsolattartásért felelős személy:

Név: ...
Telefon: ...

E-mail: ...

6.2.
A Megrendelő részről a szerződéssel összefüggő kapcsolattartásért, és jognyilatkozat tételére jogosult képviselő, valamint a Megrendelő részről a szerződéssel összefüggő teljesítés igazolásra jogosult képviselő:

Név: Varga Róbert
Telefon: 06-30/400-2464
E-mail: varga.robert@tettyeforrashaz.hu
6.3.
Amennyiben a Megrendelő átadja a Vállalkozó részére a telefonszámát, valamint e-mail címét, úgy Vállalkozó feltételezi, hogy a Megrendelő hozzájárulását adja ahhoz, hogy a kapcsolattartás a szóban forgó elérhetőségeken történjen, másrészt azt, hogy a Megrendelő a kommunikációs csatornát megbízhatónak és biztonságosnak minősíti és megteszi a szükséges intézkedéseket az adatok biztonsága érdekében.

7.
Titoktartás:
7.1.
Felek megállapodnak abban, hogy jelen Szerződés hatályának tartama alatt és azt követően bizalmasan, üzleti titokként kezelik a jelen Szerződésben foglaltakat, illetve a jelen Szerződés teljesítése kapcsán tudomásukra jutó információkat, tényeket vagy adatokat, azokat harmadik félnek semmilyen formában nem adják tovább és nem teszik hozzáférhetővé harmadik személy számára. 

7.2.
A Vállalkozó minden, a Megrendelő által átadott információt bizalmasan kezel, és gondoskodik róla, hogy az alvállalkozó is bizalmasan kezelje ezen információkat.

7.3.
A titoktartás nem vonatkozik a köztudomású információkra, olyan harmadik féltől kapott információkra, amelyeket nem terhel titoktartási kötelezettség az érintett információk vonatkozásában.

7.4.
Vállalkozó minden olyan kárért felel, amely a titoktartási kötelezettség Vállalkozó általi megsértéséből ered.

8.
A szerződés módosítása és megszüntetése:

8.1.
A Felek megállapodnak abban, hogy jelen Szerződést közös megegyezéssel bármikor módosíthatják és megszüntethetik. A módosításról és a közös megegyezéssel történő megszüntetésről szóló megállapodás kizárólag írásban, a Felek együttes aláírásával érvényes.
8.2.
Felek jogosultak a másik Félhez intézett egyoldalú, írásos nyilatkozattal, 60 (hatvan) napos felmondási idővel rendes felmondással megszüntetni jelen szerződést. A Vállalkozó a felmondási idő alatt is köteles a Megrendelő érdekében eljárni.
8.3.
Súlyos szerződésszegés esetén bármelyik Fél élhet a rendkívüli felmondás jogával. A szerződést megszegő Fél az okozott kárért a Polgári Törvénykönyvről szóló 2013. évi V. törvény (Ptk.) szabályai szerint felel.
8.4.
Felek a Szerződés teljesítése során kölcsönösen együttműködnek, és a szerződés bármely okból történő megszüntetése esetén ezen elv figyelembevételével számolnak el egymással. Megrendelő a Vállalkozó által a szerződés megszüntetésének napjáig elvégzett feladatai alapján a vállalkozási díjnak a munkaarányos ellenértékét megfizeti.

8.5.
Megrendelő a Vállalkozóhoz intézett írásbeli nyilatkozattal, kártérítési kötelezettség nélkül - nem kizárólagosan - azonnali hatállyal felmondhatja a szerződést, ha:

-
a Vállalkozó szerződésszegést követ el, azaz a szerződésből eredő valamely kötelezettségét nem teljesíti,

-
a Vállalkozó észszerű határidőn belül nem teljesíti a Megrendelő arra vonatkozó felszólítását, hogy tegyen maradéktalanul eleget a szerződésben meghatározott kötelezettsége kifogástalan és időben pontos teljesítésének,

-
Vállalkozó a teljesítési időhöz képest több mint 15 (tizenöt) munkanap késedelembe esik;
-
A Vállalkozó kivitelezési munka során a Megrendelőnek, vagy harmadik félnek kárt okoz;
- 
A Vállalkozóval szemben csőd-, felszámolási vagy végrehajtási eljárást indítottak.

9.
A szerződésszegésért való felelősség:
9.1.
Vállalkozó kötbérfelelősséggel tartozik, amennyiben késedelmesen, hibásan, vagy egyáltalán nem teljesít.

9.1.1.
A késedelmi kötbér mértéke - a késedelembe esés napjától számítva a teljesítés megtörténtéig - a teljes szerződés alapján fizetendő nettó érték napi 1%-a, de legfeljebb a nettó vállalkozási díj 10%-a. Amennyiben a kötbérkifizetés meghaladná a maximum kifizethető késedelmi kötbér összegét, úgy Megrendelő a szerződéstől hátrányos jogkövetkezmények nélkül azonnal elállhat és meghiúsulási kötbért, továbbá az azt meghaladó kára megtérítését követelni. A Megrendelő jogosult az esedékessé vált kötbért a Vállalkozó benyújtott számlájából visszatartani. A kötbér a szerződésszegés napján esedékessé válik.

9.1.2.
A Vállalkozónak felróható nem teljesítés, illetve meghiúsulás miatti kötbér mértéke a teljes szerződéses nettó vállalkozási díj 20%-a. A meghiúsulási kötbért Vállalkozó köteles megfizetni Megrendelő részére, amennyiben a Szerződés a Vállalkozó érdekkörébe tartozó okból meghiúsul, vagy azt a Megrendelő a Vállalkozó szerződésszegése miatt felmondja, az attól számított 8 (nyolc) napon belül. Az Vállalkozó meghiúsulási kötbér fizetési kötelezettsége nem mentesíti a Vállalkozót a szerződésből származó kártérítési felelősség és egyéb más jogkövetkezmények alól.
9.1.3. 
Amennyiben a Vállalkozó a szerződést olyan okból, amelyért felelős [Ptk. 6:186. § (1) bekezdés] hibásan teljesíti, a Vállalkozó hibás teljesítési kötbér megfizetésére köteles.

A hibás teljesítési kötbér alapja az adott munka teljes nettó ellenértéke, mértéke az adott megrendelt munka teljes nettó ellenértékének 10,00%-a.

A hibás teljesítési kötbér esedékessé válik a hibás teljesítés felmerülése utáni első naptól. 


Amennyiben a Vállalkozó jótállási, szavatossági kötelezettségeit nem teljesíti, a Megrendelő a hibás teljesítési kötbért érvényesíthet a jótállás, szavatosság körében kiküszöbölésre nem került hibák miatt.


A kötbérigény nem érvényesítése, vagy nem határidőben történő érvényesítése nem jelent jogról való lemondást Megrendelő részéről. 


A Vállalkozónak felróható késedelmes teljesítés esetére kikötött kötbér megfizetése nem mentesít a teljesítés alól.


Megrendelő elismert kötbérigényét jogosult e szerződésből eredő fizetési kötelezettségével szemben beszámítani.
Amennyiben Vállalkozó Megrendelő kötbérigényét kifogásolja köteles ezt haladéktalanul, írásban megtenni. Vállalkozó a bejelentett kötbérigény kézhezvételét követő 3 munkanapon belül köteles közölni kifogását Megrendelővel, amennyiben ezen határidőt elmulasztja, az a Megrendelő kötbérigénye elismerésének minősül.


Vállalkozó késedelmes vagy hibás teljesítése, avagy Vállalkozónak felróható lehetetlenülés esetén a Megrendelő jogosult a kötbéren felüli kárigényét is érvényesíteni.
9.2.
A vállalkozási szerződés időtartama alatt a tevékenység folyamán bekövetkező káreseményért (harmadik félnek okozott károkért) a Vállalkozó tartozik felelősséggel, illetve az esetleges környezetszennyezés felszámolása a Vállalkozó feladata.

9.2.1.
A kivitelezési munka során harmadik félnek okozott kár megtérítése:

· Amennyiben a kár Vállalkozó részére kerül bejelentésre, köteles a Megrendelő részére arról azonnali tájékoztatást adni. Amennyiben utóbbi tájékoztatási kötelezettségének Vállalkozó nem, vagy nem haladéktalanul tesz eleget, úgy a kárt – a kárigény jogosságának kétségbevonása nélkül – köteles közvetlenül károsult részére megtéríteni.

· Amennyiben a kár Megrendelő részére kerül bejelentésre, erről Megrendelő tájékoztatja Vállalkozót, aki – együttműködési kötelezettségének keretén belül – köteles Megrendelő részére minden szakmai segítséget, és valamennyi, az üggyel kapcsolatban keletkezett dokumentumot nyomban, de legkésőbb egy napon belül rendelkezésre bocsájtani. Megrendelő ezt követően a belső ügyrendje szerint az ügyet kivizsgálja, és amennyiben a kárigényt jogosnak találja, úgy – Vállalkozó tájékoztatása mellett – a rendezésével járó költségeket Vállalkozótól számviteli bizonylattal bekéri. Amennyiben a kárigény rendezéséből eredő követelést a Vállalkozó nem fizeti ki, úgy Megrendelő jogosult a Vállalkozó részére fizetendő ellenérték terhére a kárigény rendezéséből eredő követelését érvényesíteni. Amennyiben Felek között nem áll fenn jelen szerződéses jogviszonyon kívüli egyéb jogviszony, úgy a kárigény rendezéséből eredő követeléseit Megrendelő a Vállalkozó által nyújtott jótállási biztosíték terhére is kielégítheti, amely következtében a jótállási biztosítékban keletkezett hiányt Vállalkozó köteles pótolni, tehát azt az eredetileg rendelkezésre álló összeg erejéig kiegészíteni.
10.
Jótállás:

10.1.
Felek megállapodnak, hogy Vállalkozó a Ptk. 6:171. §-a szerint a jelen szerződés szerint vállalt munkáira 36 (harminchat) hónapos + ……………….(ajánlattevő vállalása szerinti) időtartamra teljeskörű jótállást vállal. A beépített termékek vonatkozásában a gyártó általi jótállási feltételek az irányadók. A szavatosság kezdetét a sikeres átadást követően kell számolni.
10.2.
A Vállalkozó mentesül a jótállási kötelezettség alól, ha bizonyítja, hogy a hiba oka a teljesítés után keletkezett. A jótállás a Megrendelőnek jogszabályból eredő jogait nem érinti. 
11.
Vegyes rendelkezések:

11.1.
Felek kijelentik, hogy velük szemben csőd-, felszámolási vagy végrehajtási eljárás nincs folyamatban, illetve ilyen eljárások bekövetkezésének veszélye nem áll fenn. Felek vállalják, hogy egymást haladéktalanul értesítik, amennyiben olyan körülmény merülne fel, amely jelen pontban foglalt valamely eljárás kezdeményezését eredményezheti.
11.2.
Jelen Szerződés bármely rendelkezésének érvénytelensége nem érinti a többi rendelkezés érvényességét. Ebben az esetben az érvénytelen rendelkezés olyan érvényes rendelkezéssel helyettesítődik, amely a Felek eredeti akaratával a leginkább összhangban áll. A részbeni érvénytelenség miatt az egész Szerződés csak akkor válik érvénytelenné, ha bizonyítható, hogy azt a szerződő Felek az érvénytelen rész nélkül nem kötötték volna meg.
11.3.
Amennyiben valamely szerződő Fél a Szerződés alapján megillető jogát nem gyakorolja, a joggyakorlás elmulasztása nem jelenti az adott jogról való lemondást.
11.4.
Felek megállapodnak abban, hogy a Szerződésből eredően közöttük felmerülő valamennyi vitás kérdést a Szerződésben megjelölt kapcsolattartó személyek segítségével, tárgyalás útján kísérlik meg rendezni, a következőkben ismertetett eljárás szerint.
11.4.1.
Felek a vitás helyzet kialakulását követő legfeljebb 15 napon belül egymással személyesen kötelesek tárgyalást folytatni. Amennyiben a vitát nem sikerülne rendezni a megállapodásra irányuló tárgyalások megkezdését követő 30 (harminc) napon belül, akkor a Szerződésből eredő jogviták eldöntése érdekében a Felek a Pécsi Járásbíróság, illetve hatáskör hiánya esetére a Pécsi Törvényszék kizárólagos illetékességét kötik ki.
11.5.
Felek rögzítik, hogy a jelen Szerződés folytán létrejött jogviszonyukat érintő, de jelen Szerződésben nem vagy nem kellő részletességgel rendezett kérdések tekintetében a mindenkor hatályos magyar jogszabályok, különösen pedig a Ptk. rendelkezéseit kell alkalmazni.

11.6.
A TETTYE FORRÁSHÁZ Zrt. ezen szerződésben megadott személyes adatokat a beszerzésekre és szerződésekre vonatkozó adatkezelési tájékoztatójában foglaltak szerint kezeli. Az érintettek az adatkezelési tájékoztatót a www.tettyeforrashaz.hu/adatkezeles oldalon ismerhetik meg. A szerződés aláírásával a szerződő felek elfogadják az adatkezelési tájékoztatóban foglaltakat, a szerződésben megadott természetes személyek számára biztosítják a tájékoztató megismerését és a kapcsolódó jogaik gyakorlását.

A felek kötelezettséget vállalnak arra, hogy a szerződésben megadott, valamint a szerződés teljesítése során tudomásukra jutott személyes adatokat kizárólag a szerződés teljesítése érdekében kezelik, harmadik fél részére kizárólag a másik fél beleegyezésével adják át. A felek gondoskodnak arról, hogy a személyes adatok kezelésére feljogosított személyek titoktartási kötelezettséget vállalnak vagy jogszabályon alapuló megfelelő titoktartási kötelezettség alatt állnak, valamint megfelelő technikai és szervezési intézkedéseket hajtanak végre annak érdekében, hogy a kockázat mértékének megfelelő szintű adatbiztonságot garantálják

11.7. A szerződés teljesítése során a környezetvédelmi szempontok érvényesítése és a papírfelhasználás, valamint a keletkezett hulladék csökkentése érdekében a felek közötti kommunikáció elsősorban elektronikus úton történik. A szerződés teljesítése során a dokumentálás is elektronikus adathordozókon történik, nyomtatott formában csak a végleges, a felek által elfogadott utolsó verziók kerülnek kinyomtatásra. Felek a megbízás ellátása során a nyomtatáshoz elsődlegesen újrahasznosított papírt használnak.
A titoktartásra, felelősségkorlátozásra, valamint irányadó jogra és illetékességre vonatkozó szabályok a szerződés megszűnését, illetve a szerződés teljesítését követően is érvényben maradnak.

Felek kijelentik, hogy a jelen Szerződés aláíró képviselőik jogszerűen képviselik a szerződő Felet, és rendelkeznek a jelen szerződés aláírásához szükséges felhatalmazással. Felek jelen 11 (tizenegy) számozott oldalból álló Szerződést annak elolvasását és értelmezését követően, mint szerződési akaratukkal mindenben megegyezőt két példányban írják alá, amelyből egy-egy példány illeti meg a Feleket.

Kelt: Pécsett, 2026. ____________________ napján
Kelt: ……….., 2026. ____________________ napján

	…………………………………………………..

TETTYE FORRÁSHÁZ Zrt.

Megrendelő képviseletében:

dr. Bodnár Imre

Igazgatóság elnöke 
	…………………………………………………..

...

Vállalkozó képviseletében:

...

...


Melléklet:

1. számú melléklet:

Környezetvédelmi fejezet, Munkavédelmi fejezet, Tűzvédelmi fejezet

2. számú melléklet:

Árajánlat
1. számú melléklet

I. KÖRNYEZETVÉDELMI FEJEZET:

A vállalt tevékenység során a kivitelezőnek az alábbiakat kell betartania:
· Az építés során érintett zöldfelületeket eredeti állapotának megfelelően helyre kell állítani.

· A vonatkozó jogszabályokat, szabványokat be kell tartani mind a felhasznált anyagok, mind az alkalmazott technológiák esetében.

· A kivitelezés során törekedni kell olyan technológia alkalmazására mely a legkevesebb energiafelhasználással, és hulladékképződéssel jár.
· A karszt-területen, ill. a vízvédelmi területen és a NATURA 2000-es területeken munkát végezni fokozott odafigyeléssel a jogszabályoknak és a környezetvédelmi hatóság előírásainak szigorú betartása mellett szabad.

Hulladékkezelés, szállítás:

A vállalt tevékenység során keletkezett hulladékot a kivitelező feladata és költsége elszállíttatni, a vonatkozó jogszabályban rögzített tartalommal nyilvántartani, és bevallásáról gondoskodni.

Jogszabályok:


· 2012. évi CLXXXV. törvény a hulladékról

· 225/2015. (VIII.7.) Kormányrendelet a veszélyes hulladékkal kapcsolatos egyes tevékenységek részletes szabályairól

· 72/2013. (VIII.27.) VM rendelet a hulladékjegyzékről.

· 309/2014.(XII.11.) Korm. rendelet a hulladékkal kapcsolatos nyilvántartási és adatszolgáltatási kötelezettségekről 

· 169/2024. (VI. 29.) Korm. rendelet a hulladékgazdálkodási közszolgáltatási résztevékenység és a résztevékenység körébe tartozó, hulladékkal kapcsolatos hulladékgazdálkodási tevékenységek végzésének, valamint a közszolgáltatási résztevékenység igénybevételének részletes szabályairól

A hulladékot a munkaterületről el kell szállítani vagy engedéllyel rendelkező vállalkozóval el kell szállíttatni és hulladékgazdálkodási engedéllyel rendelkező átvevőnek át kell adni. Ez alól kivételt képez az aszfalt és betonhulladék, amelyeket a közútkezelő hozzájárulásnak megfelelően kell kezelni. 

Az átadást az átvevő mérlegjegy, átvételi bizonylat kiállításával ismeri el. A veszélyes hulladék szállítása kizárólag ’Sz’ vagy ’Gy’ szállítójegy birtokában történhet.
Fém és öntvény hulladékot a Vállalkozó nem adhat le, ezek esetében a fémkereskedelemről szóló 2013. évi CXL. törvényben foglaltak alkalmazandóak, amely alapján kizárólag a tulajdonos, vagy annak megbízottja adhatja le azokat. 

A Vállalkozó köteles a fenti bizonylatok másolatait a teljesítés igazolás érdekében a Megrendelő szakági műszaki ellenőrének leadni. A bizonylaton szerepelnie kell:

- a vállalkozó nevének

- a munkaterület megnevezésének, ahonnan a hulladék származik

- a hulladék mennyiségének

- a hulladék fajtájának

Amennyiben alvállalkozó végzi az átvevőhöz történő szállítást, a szállító bizonylata nyújtandó be, amelyen a megbízó (fővállalkozó) neve és a hulladék keletkezésének helye (a vállalkozó munkaterülete) is fel van tüntetve. Ebben az esetben a fővállalkozónak az alvállalkozó szállító jegyeit igazolnia kell.
A hulladékok elszállítása során a környezetet szennyezni nem szabad. A szóródó anyagokat szállítás alkalmával le kell fedni

Folyékony hulladék szállítása csak zárt, szivárgás mentes edényben történhet.

Zaj- és rezgésvédelem

A Vállalkozó olyan zajterheléssel járó munkát, amely a vonatkozó jogszabályban előírt határértéket meghaladja, csak havária ill. katasztrófa elhárítás esetében végezhet. Ez esetben a munkavégzést úgy kell szervezni, hogy a zajterhelés a lehető legrövidebb ideig tartson. A nagy zajterheléssel járó munkák esetén a vállalkozó köteles a munkát végző dolgozók számára a káros zajhatás elleni védőeszközt biztosítani.

A Vállalkozó tevékenysége során csak olyan munkagépet használhat, amely által okozott rezgések az épített környezetet nem károsítják. 

Jogszabályok:

· 284/2007 (X.29.) Kormányrendelet a környezeti zaj és rezgés elleni védelem egyes szabályairól

· 27/2008. (XII. 3.) KvVM-EüM együttes rendelet a környezeti zaj- és rezgésterhelési határértékek megállapításáról

Felszíni és felszín alatti vizek védelme, talaj védelem:

Felszíni vizekbe, nyílt vízfolyásokba, tavakba, forrásokba, valamint csapadékvíz elvezető csatornákba szennyező anyagot, hulladékot, szennyvizet (takarítási kommunális szennyvizet) bejuttatni tilos. 

A munkaterületen a kibontott és a beépítésre kerülő anyagokat, valamint a keletkezett hulladékot rendezetten úgy kell tárolni, hogy azok sem a használat során, sem pedig kimosódás útján a vízelvezető árkokba, vagy csatornákba ne juthassanak. 

Az élővízre veszélyes anyagokat árkok, vízfolyások, illetve csapadékcsatornák mellett tárolni nem szabad.

Veszélyes anyagok
Veszélyes áruk közúton történő szállítása esetén az ADR előírásait kell betartani!
A veszélyes anyagok, olajok vegyszerek bejutását a vízelvezető rendszerbe a műtárgyak fóliás takarásával meg kell akadályozni. A vállalkozó tevékenysége során a talajt nem szennyezheti. 

Amennyiben a munkavégzés során a vízelvezető rendszer vagy a talaj szennyeződött, a szennyezést haladéktalanul el kell hárítani. Veszélyes anyaggal történt szennyezés esetében a szennyezést okozónak értesíteni kell a Megrendelőt, a Baranya Vármegyei Kormányhivatal Környezetvédelmi és Természetvédelmi Főosztályát. A szennyezés lokalizálását és eltávolítását arra jogosult vállalkozóval kell elvégeztetni.

A veszélyes anyagok maradványait és azok göngyölegeit a munkaterületről el kell szállítani, vagy engedéllyel rendelkező vállalkozóval el kell szállíttatni és hulladékgazdálkodási engedéllyel rendelkező átvevőnek át kell adni. Ennek bizonylatolását és igazolását a „Hulladékkezelés, szállítás” pontban részletezettek szerint köteles végezni. 

A fent leírt feltételek teljesülését a megrendelő műszaki ellenőrei a munkavégzésre vonatkozó hivatalos dokumentumokban (pl. műszaki átadás-átvételi, helyszíni jegyzőkönyv) rögzítik.

Jelen környezetvédelmi fejezetben leírtak betartása a kivitelező feladata.
II. MUNKAVÉDELMI FEJEZET:

A munkaterület átadását követően a kivitelező felel a munkavégzéssel együtt járó valamennyi munka- és balesetvédelmi intézkedés betartásáért. Dolgozóit a munkába állás előtt megfelelő általános és munkakörre szabott oktatásban kell részesíteni. A munkaterület előkészítéséről, a közlekedési táblák elhelyezéséről, az éjszakai kivilágításról a kivitelezőnek kell gondoskodni.

Az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002 (II.20) SzCsM-EüM. együttes rendeletet be kell tartani.

A TETTYE FORRÁSHÁZ Zrt.-nél a Munkavédelmi, tűzvédelmi és biztonságtechnikai szakértő: 

Fenyvesi Szabolcs József EV.
A vállalkozó a munkaterületért a munkaidőn kívül is felel, ezért gondoskodnia kell annak megfelelő megjelöléséről, körül korlátozásáról, szükség esetén kivilágításáról, őrzéséről.
A munkavédelem alapvető szabályait a munkavédelemről szóló – többször módosított – 1993. évi XCIII. törvény, a részletes szabályait az e törvény felhatalmazása alapján kiadott és más külön jogszabályok, az egyes veszélyes tevékenységekre (technológiákra) vonatkozóan az illetékes miniszter rendeletével hatályba léptetett szabályzatok tartalmazzák (ezek betartása és betartatása a Kivitelező kötelessége és felelőssége).

A kivitelezési munkákat csak a 191/2009. (IX.15.) az építőipari kivitelezési tevékenységről szóló Korm. rendeletnek megfelelő felkészültségű és jogosítványú kivitelezhető végezheti.

Az építési és felújítási munkahelyeken a folyamatok során az építési területen egészségvédelmi koordinátort szükséges alkalmazni.

Az egyes munkafolyamatok során, ha a TETTYE FORRÁSHÁZ Zrt.-vel közös használatú területen történik a kivitelezés, akkor a közös területeken történő közlekedés szabályait mindkettő fél által jóváhagyott intézkedési tervben rögzíteni szükséges. Az intézkedési tervben leírtak betartása kötelező!

A munkát csak szakmai képesítéssel rendelkező munkavédelmi előírások megvalósításáért is felelős személy irányítása mellett szabad végezni.

Emelőgépet, munkagépet a vonatkozó jogszabály szerint előírt szakképesítéssel rendelkező kezelheti. 

Az áramforrás vételezési helyének meghatározása előzetes megbeszélést igényel azzal a személlyel, aki a munkaterületet átadja a munkaterületet átvevőnek.

A területen felhasznált veszélyes anyagok biztonsági adatlapjai álljanak rendelkezésre a helyszínen a munkavállalók részére.

A munkaterületet el kell korlátozni, utakat egyértelműen ki kell jelölni, azok állapotát rendszeresen kell ellenőrizni, illetve azokat megfelelően karban kell tartani.

Minden munkahelyen és műszakban a tevékenység és a munkafolyamatok veszélyességétől, illetve az ott dolgozók számától függően kialakított elsősegélynyújtó felszerelést vagy mentődobozt és a munkavállalók közül kiképzett, elsősegélynyújtásra kijelölt személy jelenlétét kell biztosítani.

Az építési munkahely közvetlen közelében legalább egy belülről zárható illemhelyet kell biztosítani. 

A Vállalkozó köteles tájékoztatni a Megrendelőt a bekövetkezett balesetről és a kivizsgálást megtartani. A baleset bekövetkezésének bejelentése a munkaterület átvevő (munkát végző külső vállalkozó) feladata.

A tevékenység elvégzéséhez és a munkavégzés során fennálló kockázatok ellen a dolgozóknak és munkaterületen tartózkodóknak védőeszközt szükséges biztosítani, és annak használatáról folyamatosan meg kell győződni. Az egyéni védőeszközök EU megfelelőségi nyilatkozattal kell, hogy rendelkezzenek.

A vállalkozó a következő dokumentációkkal rendelkezzen a munkavégzéshez:

· munkavállalók orvosi alkalmassági vizsgálata

· a tárgyi területre vonatkozó munka- és tűzvédelmi oktatás dokumentálása

· a munkavállalók szükséges szakképzettsége

· a tárgyi területre vonatkozó kockázat értékelés dokumentuma

· a helyszínen használt erő- és munkagépek munkavédelmi szempontú gépvizsgálati jegyzőkönyve és üzembe helyezési dokumentuma, szükség esetén időszakos biztonsági felülvizsgálata

· a helyszínen használt emelőgépek munkavédelmi szempontú gépvizsgálata és üzembe helyezési dokumentuma és a soron következő fő- vagy szerkezeti vizsgálata

· a helyszínen biztosított legyen a munkához felhasznált veszélyes anyagok biztonsági adatlapjai

· elektromos gépek berendezéseknek érvényes felülvizsgálata és a felülvizsgálatról készült érvényes jegyzőkönyv

A Vállalkozó által betartandó munkavédelmi jogszabályok közül a fontosabbak az alábbiak:

· 1993. évi XCIII. törvény a munkavédelemről,

· 1/1975. (II. 5.) KPM-BM együttes rendelet a közúti közlekedés szabályiról,

· 5/1993. (XII. 26.) MüM rendelet a munkavédelemről szóló 1993. évi XCIII. törvény egyes rendelkezéseinek végrehajtásáról,

· 143/2004. (XII. 22.) GKM rendelet a Hegesztési Biztonsági Szabályzat kiadásáról,

· 47/1999. (VIII.4.) GM rendelet az emelőgép biztonsági szabályzat kiadásáról

· 4/2002. (II. 20.) SzCsM-EüM együttes rendelet az építési munkahelyeken és az építési folyamatok során megvalósítandó minimális munkavédelmi követelményekről
· e-UT 04.05.14:2020 Közutakon folyó munkák elkorlátozása és ideiglenes forgalomszabályozása. 

Jelen dokumentáció a kivitelezési, tervezési, használati, üzemeltetési követelményeknek megfelel.

III. TŰZVÉDELMI FEJEZET:

A kivitelező köteles tevékenységi területén a közvetlen tűzvédelmet szolgáló – jogszabályban, szabványban, hatósági határozatban előírt – tűzvédelmi berendezéseket, készülékeket, felszereléseket, technikai eszközöket állandóan megközelíthető állapotban tartani

A Kivitelező köteles a létesítmények, az építmények, a technológiai rendszerek kiviteli tervezésével és megvalósításával összhangban gondoskodni a jogszabályokban foglaltakról, [különös tekintettel az 1996. évi XXXI. Tűzvédelmi törvény, a tűzvédelem műszaki követelményeinek megállapításáról szóló 54/2014. (XII. 5.) BM rendeletben foglaltakra] és a szabványokban meghatározott tűzvédelmi követelmények megtartásáról, valamint a tevékenységi körükkel kapcsolatos veszélyhelyzetek megelőzésének és elhárításának feltételeiről.
45/2011. (XII. 7.) BM rendelet a tűzvédelmi szakvizsgára kötelezett foglalkozási ágakról, munkakörökről, a tűzvédelmi szakvizsgával összefüggő oktatásszervezésről és a tűzvédelmi szakvizsga részletes szabályairól szóló rendelet szerint az 1. mellékletben meghatározott foglalkozási ágak, illetve munkakörök szerinti tevékenységet csak érvényes tűzvédelmi szakvizsgával rendelkező személy végezhet. 

Üzembe helyezés előtt a hálózatot az MSZ-10-131/3 előírásai szerint fertőtleníteni kell.

A tűzvédelmi fejezetben leírtak betartása a kivitelező feladata.

